Octavæ Ascensionis similes sunt octavis Epiphaniæ. Per octavas invit. Ascendit Christus in altum alleluia. Suum est præcentoris prospicere ut illarum antiphonarum melodias faciat dici quæ specialius videntur loqui de Ascensione, ut est Nonne sic oportebat. Data est mihi. Venit misericordia. Ite nuntiate. Ego sum pastor bonus. Modicum iterum. Usque modo. Tamen ad laudes et ad tertiam quotidie dicitur melodia antiphonæ Sic veniet. Ad primam Data est mihi. Ad laudes in evangelio Elevatis Jesus, etc. alleluia. Responsoria dicuntur per hebdomadam sicut notata sunt. Dominica infra octavas, ad vesperas ant. All. Pater sancte. Ad Magnificat ant. Vado (152) parare etc. alleluia. Epistolæ canonicæ per ipsas octavas leguntur. Sabbato post Ascensionem, ad vesperas capitulum Primum quidem; ad Magnificat ant. Dominus quidem, coll. Omnipotens sempiterne Deus fac nos. Post Benedictus fit commemoratio de Ascensione, cum ant. Nisi ego, cum versic. Ascendit Deus et coll. Concede quæsumus. Ad Crucem vadit processio cum ant. Crucifixum, et ad laudes Crucem sanctam, ℣. Dicite in nationibus, coll. Deus qui pro nobis. Per totas octavas non omittitur comm. de Cruce. Ad mandatum in capitulo cantatur in fine ant. O Rex gloriæ. Similiter dicitur in sequenti quinta feria ad mandatum. § De dominica in octavis. — Dominica infra octavas invit. All. Regem. In primo noct. ant. All. Nonne sic, lectiones Glorificatio Domini, resp. Eduxit dicitur, quartum responsorium ambrosianum Ascendit Deus; in secundo noct. ant. All. Oportebat, octavum resp. Ascendens Christus; ad cantica ant. All. Sic veniet, cantica Quis est iste, duodecimum resp. Dominus in cœlo, evang. Cum venerit Paraclitus, coll. Omnipotens. Ad laudes ant. Pater sancte, capitulum Et convescens. Ad vesperas ant. Cum venerit et coll. de dominica. Post Benedictus fit mentio de Ascensione cum ant. Cumque intuerentur, ℣. Ascendens Christus, coll. Concede. Ad primam ant. All. Data est. In capitulo legitur evang. Cum venerit. Missa matutinalis de Ascensione. Sciendum tamen est quod si festum trium lectionum evenerit ipsa die, comm. tantum fit de ipso festo ad primos vesperos et ad laudes, et missa matutinalis erit de ipso, et illa de Ascensione remanebit. Si vero festum duodecim lectionum evenerit, omnia de festo fient, et missa matutinalis de dominica erit. Ad processionem cantatur In die Resurrectionis. Sedet Angelus; ad ingressum chori Viri Galilæi; ad tertiam ant. All. Sic veniet et capitulum Estote prudentes, coll. Omnipotens sempiterne Deus. Major missa de dominica erit, evang. Cum venerit, cujus expositio legitur ad mensam. Ad sextam ant. All. Venit misericordia, capitulum Unusquisque sicut accepit, coll. Deus qui nos Resurrectionis et Ascensionis; ad nonam ant. All. Ite nuntiate, capitulum Si quis loquitur, coll. Deus vita fidelium. Ad vesperas ant. All. Pater sancte, capitulum Johannes quidem, ad Magnificat ant. Sed hæc locutus sum vobis, coll. Omnipotens. Post Benedicamus fit comm. de Ascensione cum ant. Spiritus sanctus docebit vos, et coll. Concede quæsumus. § De octava Ascensionis. — In octava Ascensionis, ad vesperas capit. et coll. sicut in die. Post vesperas vadit processio ad Crucem cum resp. et coll. de Ascensione, et ad laudes similiter. Invitat. in albis est, scilicet All. Regem, et resp. sicut dominica infra octavas; psalmi sicut in Ascensione; lectiones Sacramentum dilectissimi; evang. Ecce ego mittam; capitula et collectæ sicut in die. Missa matutinalis canitur ad Crucem. Major missa est eadem quæ in die Ascensionis, excepto quod prosa non canitur; evang. Ecce ego mittam; præfatio de die dicitur. Ipsa die fit mandatum quod faciendum esset sequenti sabbato. § Ordo cantus sexta feria et sabbato ante Pentecosten. — Feria sexta et sabbato post octavas Ascensionis totum est de Ascensione, nisi festum intervenerit duodecim lectionum, quæ si venerint nulla mentio fit de Ascensione sabbato. Invit. All. [Ascendit]. Ad nocturna incipiunt dici a capite melodiæ antiphonarum quæ per totam (153) Resurrectionem cantatæ sunt, ita tamen ut ibi in sabbato ad nonam dimittantur, ibi in secunda feria post Pentecosten ad nocturnum reincipiantur, et sic tam ad nocturna quam ad horas totius hebdomadæ quæ proprias melodias non habent usque in sabbato ante Trinitatem per ordinem dicantur, et tunc ad nonam finiantur. In secundo nocturno capitulum Unicuique nostrum. Coll. Deus cujus Filius in alta cœlorum. Ad laudes capit. Et convescens præcepit eis. Ad Benedictus ant. Expectate, coll. Deus qui nos Resurrectionis et Ascensionis. Ad tertiam capit. Johannes quidem, coll. Deus cujus Filius in alta. Ad sextam capit. Non est vestrum nosse, coll. Deus vita fidelium. Ad nonam capit. Unusquisque sicut accepit, coll. [Deus qui nos Resurrectionis]. Si vero in sabbato festum trium lectionum evenerit, vesperi de festo erunt, sicut in collectaneo scribuntur; sin autem missa matutinalis pro defunctis erit sicut in aliis diebus. § De sabbato Pentecostes. — Sabbato Pentecostes ecclesia tota sicut in Pascha integre et solemniter paratur, et juncis novis et virentibus sternitur. Hic pronuntiatur verbum Dei in capitulo. Post capitulum locutio est in claustro. Post sextam simulatur meridiana. Interim paratur majus altare solemniter, videlicet palliis, crucibus, textis et sanctuario; et phylacteria appenduntur. Postea, pulsata scilla, surgentes vadunt ad lavatorium, et lotis manibus, pexis capitibus, pulsato majori signo, petunt ecclesiam, et oratione terminata revestiuntur omnes qui in tabula notati sunt etiam infantes, et fit officium hoc ordine. § Abbas solus vel sacerdos, si abbas non fuerit, vadit ad altare in sinistro brachio ferens librum, et nullam orationem ibi faciens sedet in cathedra. Sacrista præparavit analogium ad gradum presbyterii, super quem ponitur epistolarius in quo leguntur lectiones, juxta quem ponetur manipulus, ut qui legit lectionem habeat eum in manu sua. Lectiones istæ sine superscriptionibus et titulis leguntur. Lectio prima Tentavit Deus Abraham, quam sequitur coll. Deus qui in Abrahæ. Post collectam sequitur lectio secunda Scripsit Moyses; post eam canitur a duobus in albis canticum Attende cœlum; similiter et alia canuntur; deinde coll. Deus qui nobis per prophetarum. Lectio tertia Apprehendent, canticum Vinea facta est, coll. Deus qui nos ad celebrandum. Lectio quarta Audi Jerusalem, coll. Deus incommutabilis, canticum Sicut cervus, coll. Concede quæsumus omnipotens Deus. Post collectam domnus abbas vel sacerdos exit de choro et venit in vestiarium. Letania a cantore ejusque socio sicut in Pascha canitur, sed versus ille Per adventum Spiritus Sancti Paracliti bis repetitur. Finita letania pronuntiatur Accendite, et accenduntur ante altare quinque cerei et duo super altare propter honorem sanctuarii, et pulsantur omnia signa. Archichori incipiunt Kyrie eleison. Tunc vadit abbas vel sacerdos ad altare, præeuntibus cereis et thuribulo, et subdiacono tunica et diacono dalmatica indutis, et faciunt confessionem. Missa solemniter canitur. Qui cantant alleluia et tractum in albis sunt, et postquam cantaverunt vadunt cum illis qui tenent chorum. Sacerdotes qui voluerint privatim cantare licentiam accipiunt, (154) et a Kyrie eleison missam incipiunt. Caveant illi ut præfatio de die et Communicantes et Hanc igitur, quæcumque missa per octavas Pentecostes cantetur, nisi fuerit de jejunio Quatuor temporum vel de mortuis, non debent omitti. Finita missa pulsatur signum ad nonam. Archichori stant inclini in choro donec oratio terminetur. Qua terminata, faciunt ante et retro, et exeunt de choro, et divestitis omnibus pulsatur aliud signum, et cantatur nona. Post nonam vadunt in refectorium, et fiunt ibi omnia sicut in Pascha. Ad mensam legitur expositio evangelii de eadem die. § Ad hanc festivitatem conveniunt omnes cellarum priores, sicut in festivitate Omnium Sanctorum. Quod propterea a domno abbate Jarentone primum præceptum est quia, cum in festivitate Omnium Sanctorum conveniebant, dies illi tantum occupati erant ut non possent singulorum negligentiæ discuti nec singulorum causæ audiri, et ideo jussum est ut in Pentecoste convenirent, quatenus et singulorum causæ licentius tractarentur, et unanimi concordia adventum Spiritus Sancti præstolarentur. § In sabbato sancto Pentecostes ad vesperas duæ scillæ pulsantur, deinde alia bina et bina, ad ultimum simul omnia. Septem cerei de candelabro et duo super altare accenduntur, et cetera omnia ut in Pascha celebrantur. Cereus paschalis super columnam per totam noctem, et in crastino per diem usque post completorium jugiter ardet. Post vesperas commemoratio fit de Cruce et ad laudes, et tamen ad Crucem vadit processio per totam hebdomadam cum resp. vel ant. de festo. Ad collationem legitur sermo qui ita incipit Nosse credo, et itur in refectorium ad caritatem. Hymnis omnium horarum additur Hinc Christe nunc Paraclitus, et ultimus mutatur ita: Sit laus Patri cum Filio.